stanford-oval/wikipedia huggingface dataset:
กึ่งแกนเอก
ดาราศาสตร์

ในกลศาสตร์ท้องฟ้า คาบการโคจร  T ของวัตถุท้องฟ้าขนาดเล็กในวงโคจรเป็นวงกลมหรือวงรีรอบดาวฤกษ์สามารถแสดงได้ด้วยสูตรต่อไปนี้
ในที่นี้
a คือกึ่งแกนเอกของวงโคจร
\mu  เป็นผลคูณของค่าคงที่ความโน้มถ่วงและมวล
จากสูตรนี้ จะเห็นได้ว่าคาบการโคจรของวงโคจรวงรีที่มีกึ่งแกนเอกวงโคจรเท่ากันจะมีค่าเท่ากันโดยไม่คำนึงถึงค่าความเยื้องศูนย์กลางของวงโคจร
ในทางดาราศาสตร์ กึ่งแกนเอกเป็นหนึ่งในองค์ประกอบของวงโคจรที่สำคัญที่สุดพร้อมกับคาบการโคจร ในระบบสุริยะ กึ่งแกนเอกของวงโคจรมีความสัมพันธ์กับคาบการโคจรตามกฎข้อที่สามของเค็พเพลอร์
โดยที่  T คือคาบการโคจรในหน่วยปี และ  a คือกึ่งแกนเอกในหน่วยดาราศาสตร์ สมการนี้ได้จากการสมการปัญหาวัตถุสองชิ้นของไอแซก นิวตัน โดยลดความซับซ้อนของพจน์ความโน้มถ่วงลง
ในที่นี้
G คือค่าคงตัวความโน้มถ่วง
M คือมวลของดาวปฐมภูมิ
m คือมวลของดาวทุติยภูมิ
เนื่องจากโดยปกติแล้ว  M จะมีค่ามากกว่า  m มาก ผลกระทบจากค่า  m จึงถูกละเว้น ซึ่งนำไปสู่สมการของเค็พเพลอร์
ดาราศาสตร์ > การคำนวณกึ่งแกนเอกของวงโคจรจากเวกเตอร์ตำแหน่ง

ในกลศาสตร์ท้องฟ้า กึ่งแกนเอกของวงโคจร  a สามารถคำนวณได้จากเวกเตอร์ตำแหน่งของวัตถุท้องฟ้า ถ้าวงโคจรเป็นวงรีจะได้ว่า
ถ้าเป็นไฮเพอร์โบลาจะได้ว่า
โดยที่
ถ้ารู้มวลของดาวฤกษ์และพลังงานศักย์โดยรวมแล้วก็จะหาค่ากึ่งแกนเอกได้โดยไม่ต้องคำนึงถึงความเยื้องศูนย์กลางของวงโคจร
ในที่นี้
v เป็นความเร็ววงโคจรที่ได้จากเวกเตอร์ความเร็ว
\mathbf {r}  เป็นเวกเตอร์ตำแหน่งของดาวหลัก
G เป็นค่าคงที่ความโน้มถ่วง
M เป็นมวลของดาวหลัก
ตัวอย่าง

สถานีอวกาศนานาชาติมีคาบการโคจร 91.74 นาที และกึ่งแกนเอกของวงโคจรเป็น 6738 กม.
ดูเพิ่ม

กึ่งแกนเอกและกึ่งแกนโท
กึ่งแกนเอก (a), กึ่งแกนโท (b) และ เรตัสเรกตัม (p) ของไฮเพอร์โบลา
ตำบลตรอกนอง

| ตำบลตรอกนอง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Trok Nong
น้ำตกตรอกนอง
ประเทศ: ไทย
จังหวัด: จันทบุรี
อำเภอ: ขลุง
พื้นที่
 • ทั้งหมด: 43.61 ตร.กม. (16.84 ตร.ไมล์)
ประชากร (2566)
 • ทั้งหมด: 2,429 คน
 • ความหนาแน่น: 55.70 คน/ตร.กม. (144.3 คน/ตร.ไมล์)
รหัสไปรษณีย์ : 22110
รหัสภูมิศาสตร์: 220210
 ส่วนหนึ่งของสารานุกรมประเทศไทย
| องค์การบริหารส่วนตำบลตรอกนอง |
| --- | --- |
องค์การบริหารส่วนตำบล
คำขวัญ: แหล่งมังคุดคุณภาพดี มากมีพืชพันธุ์ผลไม้ น้ำตกตรอกนองสวยใส ชุมชนร่วมใจพัฒนา
อบต.ตรอกนองที่ตั้งที่ทำการองค์การบริหารส่วนตำบลตรอกนอง
พิกัด: 12°32′20.6″N 102°16′32.5″E﻿ / ﻿12.539056°N 102.275694°E﻿ / 12.539056; 102.275694
ประเทศ:  ไทย
จังหวัด: จันทบุรี
อำเภอ: ขลุง
พื้นที่
 • ทั้งหมด: 43.61 ตร.กม. (16.84 ตร.ไมล์)
ประชากร (2566)
 • ทั้งหมด: 2,429 คน
 • ความหนาแน่น: 55.70 คน/ตร.กม. (144.3 คน/ตร.ไมล์)
รหัส อปท.: 06220209
ที่อยู่ที่ทำการ: หมู่ 5 ตำบลตรอกนอง อำเภอขลุง จังหวัดจันทบุรี 22110
เว็บไซต์: troknong.go.th
 ส่วนหนึ่งของสารานุกรมประเทศไทย
ตรอกนอง เป็นตำบลในอำเภอขลุง จังหวัดจันทบุรี เป็นที่ตั้งของน้ำตกตรอกนองในอุทยานแห่งชาติน้ำตกพลิ้ว ส่วนใหญ่พื้นที่เป็นที่ราบและที่ชันและพื้นที่ภูเขา มีป่าไม้อยู่ทั่วไป
ที่ตั้งและอาณาเขต

ตำบลตรอกนองมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลมาบไพและตำบลวังสรรพรส
ทิศตะวันออก ติดต่อกับตำบลวังสรรพรสและตำบลซึ้ง
ทิศใต้ ติดต่อกับตำบลซึ้ง
ทิศตะวันตก ติดต่อกับตำบลพลับพลา ตำบลคลองนารายณ์ และตำบลคมบาง (อำเภอเมืองจันทบุรี)
ประวัติ

ตรอกนอง เป็นตำบลและหมู่บ้านเก่าแก่ของอำเภอขลุง จังหวัดจันทบุรี เดิมนั้นชื่อ ต๊กนอง ซึ่งเป็นภาษาชองที่คนพื้นเมืองมีเชื้อสายชอง ใช้เรียกพื้นที่บริเวณนี้ เนื่องจากมีฝนตกชุกมากเป็นพิเศษ เวลามีฝนตกมากและน้ำไหลนองไปทั่วบริเวณ ถึงแม้หมู่บ้านใกล้เคียงฝนจะหยุดตกแล้วบริเวณนี้ยังไม่ยอมหยุดตก ชาวชองที่อาศัยอยู่บริเวณนี้จึงเรียกว่า “บ้านต๊กนอง” ต่อมาได้เรียกชื่อเป็นตกนอง และทางราชการได้เปลี่ยนชื่อใหม่ว่า ตรอกนอง
ปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลตรอกนองเพื่อเป็นการประหยัดงบประมาณ ปี พ.ศ. 2490 ทางจังหวัดจันทบุรีได้ประกาศแยกพื้นที่หมู่ 10 บ้านตรอกโสน, หมู่ 11 บ้านตรอกนองบน ของตำบลซึ้ง และหมู่ 7,8 บ้านตรอกนองกลาง ของตำบลวังสรรพรส รวม 4 หมู่บ้าน ออกมาจัดตั้งเป็น ตำบลตรอกนอง ดังเดิม
ปี พ.ศ. 2546 นายวิทยา ปิณฑะแพทย์ ผู้ว่าราชการจังหวัดจันทบุรี ได้แบ่งพื้นที่หมู่ 1 บ้านตรอกโสน แยกตั้งเป็นหมู่บ้านใหม่ เป็น หมู่ 6 บ้านคลองซาง
การแบ่งเขตการปกครอง

ตำบลตรอกนองแบ่งพื้นที่การปกครองออกเป็น 6 หมู่บ้าน ได้แก่
หมู่ที่ 1 บ้านตรอกโสน
หมู่ที่ 2 บ้านตรอกนองบน
หมู่ที่ 3 บ้านตรอกนองกลาง
หมู่ที่ 4 บ้านตรอกนองกลาง
หมู่ที่ 5 บ้านตรอกนองล่าง
หมู่ที่ 6 บ้านคลองซาง
ไม่มีเธอก็ยังมีฉัน

| "ไม่มีเธอก็ยังมีฉัน (Over You)" |
| --- | --- |

เพลงโดยขนมจีน
จากอัลบั้มCycle
วางจำหน่าย: 18 มีนาคม พ.ศ. 2554
แนวเพลง: ป็อป, โซล
ความยาว: 4:51
ค่ายเพลง: กามิกาเซ่ (อาร์เอส)
ผู้ประพันธ์เพลง: โปสการ์ด
โปรดิวเซอร์: ณรงค์ศักดิ์ ศรีบรรฎาศักดิ์วัชรากรณ์ เอฟู
 
มิวสิกวิดีโอ
"ไม่มีเธอก็ยังมีฉัน (Over You)" ที่ยูทูบ
 
"ไม่มีเธอก็ยังมีฉัน (Over You)" เป็นซิงเกิลของนักร้อง ขนมจีน  ในปี พ.ศ. 2554 โดยมีณรงค์ศักดิ์ ศรีบรรฎาศักดิ์วัชรากรณ์ และเอฟู เป็นโปรดิวเซอร์ ในการทำเพลง ประพันธ์เนื้อร้องโดย โปสการ์ด แต่งทำนองและเรียบเรียงโดย ณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที 18 มีนาคม พ.ศ. 2554
เป็นเพลงที่มีเรื่องราวความรักต่อจาก "ความเจ็บไม่มีเสียง" เมื่อชีวิตยังต้องเดินต่อ และยังมีอีกหลายสี่งรอเราอยู่ข้างหน้า แค่ไม่มีเธอแค่นี้คงไม่ตาย เพราะ..."ไม่มีเธอก็ยังมีฉัน"
การตอบรับ

เพลง ไม่มีเธอก็ยังมีฉัน (Over You) ได้อันดับ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 เมษายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2554) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 8
มี่นโกไนง์

| มี่นโกไนง์ |
| --- | --- |

เกิด: ปออู้ทู่น  (1962-10-18) 18 ตุลาคม ค.ศ. 1962 (62 ปี) ย่างกุ้ง ประเทศพม่า
การศึกษา: มหาวิทยาลัยวิทยาศาสตร์และศิลปกรรมย่างกุ้ง วิทยาศาสตรบัณฑิตสาขาสัตววิทยา, ชั้นปีที่สาม
องค์การ: สหภาพนักศึกษาพม่า 88 Generation Students Group สมาคมสันติภาพและความเปิดกว้าง 88 เจเนอเรชั่น
ขบวนการ: การก่อการกำเริบ 8888
บิดามารดา: U Thet Nyunt, Daw Hla Kyi
รางวัล: รางวัลควังจู (2009) ซิวิลเคอเรจ (2005) จอห์น เมอร์ฟี เพื่อสันติภาพ (1999) National Order of Merit (2015)
เว็บไซต์: Min Ko Naing
ลายมือชื่อ

ปออู้ทู่น (พม่า: ပေါ်ဦးထွန်း, ออกเสียง: [pɔ̀ ʔú tʰʊ́ɰ̃]) หรือรู้จักในชื่อ มี่นโกไนง์ (မင်းကိုနိုင်, ออกเสียง: [mɪ́ɰ̃ kò nàɪ̯ɰ̃], แปล: "ผู้พิชิตจักรพรรดิทั้งปวง") เป็นนักกิจกรรมเคลื่อนไหวเพื่อประชาธิปไตยแนวหน้าของประเทศพม่า เขาถูกจำคุกหลายครั้งนับตั้งแต่ปี 1988 จากกิจกรรมต่อต้านรัฐบาลของเขา เดอะนิวยอร์กไทมส์ เรียกขานเขาว่าเป็นบุคคลฝ่ายค้านของพม่าที่มีอิทธิพลมากที่สุด เป็นรองเพียงอองซานซูจีเท่านั้น
ในเดือนกันยายน 1987 หลังรัฐบาลเผด็จการนำโดยเนวี่นประกาศล้างสกุลเงินจัตโดยไม่แจ้งเตือนล่วงหน้า ส่งผลให้ชาวพม่าจำนวนมากเสียเงินเก็บไปมหาศาลชั่วข้ามคืน หนึ่งในกลุ่มที่ได้รับผลกระทบหนักสุดคือนักศึกษาที่เก็บเงินไว้เป็นค่าเล่าเรียน เหตุการณ์นี้จึงนำไปสู่ความวุ่นวายและการจลาจลหลายครั้งตามมหาวิทยาลัยต่าง ๆ ในประเทศ และเหตุการณ์ยิ่งรุนแรงขึ้นหลังนักศึกษา Phone Maw ถูกเจ้าหน้าที่รัฐยิงเสียชีวิตเมื่อ 12 มีนาคม 1988 ขณะกลุ่มนักศึกษาปะทะกับตำรวจ และท้ายที่สุดเป็นหนึ่งในชนวนเหตุของการก่อการกำเริบ 8888 ในระหว่างการนักประท้วงหยุดงานนี้ มี่นโกไนง์เดินทางไปปราศัยตามจุดชุมนุมต่าง ๆ หน้าสถานทูตสหรัฐและโรงพยาบาลกลางย่างกุ้ง รวมถึงช่วยจัดการให้อองซานซูจี ลูกสาวของวีรบุรุษ อองซาน ได้ชึ้นปราศัยครั้งแรกของเธอที่เจดีย์ชเวดากองต่อมาอองซานซูจีได้รับการเลือกตั้งในปี 1990 แต่ต่อมาก็ถูกรัฐบาลทหารก่อรัฐประหารอีกครั้งในปี 2021
หลังสิ้นสุดการชุมนุมได้หลายเดือน ท้ายที่สุดเขาถูกรัฐบาลจับกุมและถูกตัดสินจำคุก 20 ปี ด้วยความผิดตามมาตรา 5(j) ของรัฐบัญญัติกิจการฉุกเฉิน ปี 1950 (Emergency Provisions Act) ในฐานะผู้ปลุกระดม "การก่อความไม่สงบและขัดขืนต่อกฎหมายรวมถึงคำสั่งของรัฐบาล ทำลายสันติสุขและความสงบเรียบร้อยของรัฐ" แต่ต่อมาถูกลดโทษเหลือ 10 ปีในเดือนมกราคม 1993  แอมเนสตี้ อินเตอร์เนชั่นแนล ซึ่งเรียกร้องอย่างหนักให้มีการปล่อยตัวเขา ระบุว่าเขาเป็น "prisoner of conscience" เขาถูกจับกุมอีกครั้งในเดือนกันยายน 2006 ร่วมกับมิตรสหายจำนวนหนึ่ง ไม่นานก่อนสมัชชาแห่งชาติ ปี 2006 ก่อนจะถูกปล่อยตัวในเดือนมกราคม 2007 โดยปราศจากคำชี้แจงถึงเหตุผลที่โดนจับจากหน่วยงานรัฐแต่อย่างใด
มี่นโกไนง์ได้รับการยอมรับในระดับนานาชาติจากบทบาทในการเรียกร้องประชาธิปไตยและต่อต้านรัฐบาลเผด็จการ เขาได้รับรางวัลควังจูในปี 2009, ซิวิลเคอเรจไพรซ์ในปี 2005 ร่วมกับ Anna Politkovskaya และ มูนีร์ ซาอิด ตาลิบ, รางวัลฮอมอฮอมินี โดยพีเพิลอินนี้ดในปี 2000, รางวัลสันติภาพนักเรียนนักศึกษา ปี 1999 และ รางวัลเสรีภาพจอห์น ฮัมฟรี ปี 2000 ร่วมกับ ซินเธีย หม่อง จาก แม่ตาวคลินิก
คณะวิทยาศาสตร์ มหาวิทยาลัยศรีนครินทรวิโรฒ

| --- | --- |
Faculty of Science, Srinakharinwirot university

สถาปนา: 16 กันยายน พ.ศ. 2497; 70 ปีก่อน (2497-09-16)
สังกัดการศึกษา: มหาวิทยาลัยศรีนครินทรวิโรฒ
คณบดี: ปรินทร์ ชัยวิสุทธางกูร
ที่อยู่: 114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
สี:   สีเหลือง
เว็บไซต์: science.swu.ac.th
คณะวิทยาศาสตร์ มหาวิทยาลัยศรีนครินทรวิโรฒ เป็นหนึ่งในสิบหกคณะของมหาวิทยาลัยศรีนครินทรวิโรฒ ก่อตั้งขึ้นเมื่อวันที่ 16 กันยายน พ.ศ. 2497 ในชื่อ "คณะวิชาวิทยาศาสตร์และคณิตศาสตร์ วิทยาลัยวิชาการศึกษา ประสานมิตร" โดยในตอนนั้นอยู่ภายใต้สังกัดกรมการฝึกหัดครูของกระทรวงศึกษาธิการ และได้เปลี่ยนชื่อมาเป็น "คณะวิทยาศาสตร์" ใน พ.ศ. 2517 ซึ่งเป็นปีเดียวกันกับที่มหาวิทยาลัยได้รับพระราชทานนามว่า "มหาวิทยาลัยศรีนครินทรวิโรฒ"
ในปัจจุบัน คณะวิทยาศาสตร์ ตั้งอยู่ที่วิทยาเขตประสานมิตร ในพื้นที่แขวงคลองเตยเหนือ เขตวัฒนา กรุงเทพมหานคร มีพื้นที่ใช้สอย 48,175.95 ตารางเมตร ประกอบไปด้วยภาควิชาทั้งหมด 9 ภาควิชา และศูนย์วิทยาศาสตร์ศึกษา
ประวัติ

ในวันที่ 16 กันยายน พ.ศ. 2497 ได้ก่อตั้ง "คณะวิชาวิทยาศาสตร์และคณิตศาสตร์ วิทยาลัยวิชาการศึกษา ประสานมิตร" โดยอยู่ภายใต้สังกัดกรมการฝึกหัดครูของกระทรวงศึกษาธิการ มีผู้บริหารสูงสุดในตำแหน่ง "หัวหน้าคณะวิชา" แผนกวิชาเริ่มแรกมีทั้งหมด 5 วิชา ก่อนที่จะเปิดแผนกวิชาเพิ่มในปีถัด ๆ มา ต่อมาใน พ.ศ. 2517 วิทยาลัยวิชาการศึกษาได้รับนามพระราชทาน "ศรีนครินทรวิโรฒ" พร้อมกับการยกฐานะขึ้นเป็นมหาวิทยาลัย ทำให้คณะวิชาวิทยาศาสตร์และคณิตศาสตร์เปลี่ยนชื่อเป็น "คณะวิทยาศาสตร์ มหาวิทยาลัยศรีนครินทรวิโรฒ"
รายนามคณบดี

พระราชบัญญัติมหาวิทยาลัยศรีนครินทรวิโรฒ พ.ศ. 2541 ได้กำหนดให้คณบดีดำรงตำแหน่งวาระละ 4 ปี และอยู่ในตำแหน่งติดต่อกันได้ไม่เกิน 2 วาระ
| ลำดับ | ชื่อ-สกุลของคณบดี | ปีที่ดำรงตำแหน่ง |
| --- | --- | --- |
| 1 | รองศาสตราจารย์ ดร.ประยงค์ พงษ์ทองเจริญ | พ.ศ. 2518–2526 |
| 2 | รองศาสตราจารย์ ดร.คุณหญิงสุมณฑา พรหมบุญ | พ.ศ. 2526–2530 |
| 3 | ศาสตราจารย์ ดร.สุทัศน์ ยกส้าน | พ.ศ. 2530–2532 |
| 4 | ผู้ช่วยศาสตราจารย์ ดาภรณ์ วีรสาร | พ.ศ. 2532–2536 |
| 5 | รองศาสตราจารย์ ดร.บุญเอิญ มิลินทสูต | พ.ศ. 2536–2538 |
| 6 | รองศาสตราจารย์ ดร.สุเทพ ทองอยู่ | พ.ศ. 2538–2540 |
| 7 | รองศาสตราจารย์ ดร.วิเชียร มากตุ่น | พ.ศ. 2540–2544 |
| 8 | ผู้ช่วยศาสตราจารย์ ดร.ยุวดี นาคะผดุงรัตน์ | พ.ศ. 2544–2548 |
| 9 | ศาสตราจารย์ ดร.วิเชียร มากตุ่น | พ.ศ. 2548–2557 |
| 10 | ผู้ช่วยศาสตราจารย์ ดร.ศิรินุช เทียนรุ่งโรจน์ | พ.ศ. 2557–2561 |
| 11 | ศาสตราจารย์ ดร.ปรินทร์ ชัยวิสุทธางกูร | พ.ศ. 2561– |
หลักสูตร > ภาควิชา

ในปีแรกของการก่อตั้งคณะวิชาวิทยาศาสตร์และคณิตศาสตร์ มีแผนกวิชาทั้งหมด 5 วิชา ได้แก่ คณิตศาสตร์, คหกรรมศาสตร์, เคมี, ชีววิทยา และฟิสิกส์ ต่อมาใน พ.ศ. 2508 ได้เปิดแผนกวิชาวิทยาศาสตร์ทั่วไป
ปัจจุบัน คณะวิทยาศาสตร์ประกอบไปด้วย 8 ภาควิชา และ 1 ศูนย์ ได้แก่ 
1. ภาควิชาคณิคศาสตร์
2. ภาควิชาชีววิทยา
3. ภาควิชาเคมี
4. ภาควิชาฟิสิกส์
5. ภาควิชาจุลชีววิทยา
6. ภาควิชาวิทยาการคอมพิวเตอร์
7. ภาควิชาวิทยาศาสตร์ทั่วไป
8. ภาควิชาวัสดุศาสตร์
9. ศูนย์วิทยาศาสตร์ศึกษา
| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  วิทยาศาสตรบัณฑิต (วท.บ.) 4 ปี สาขาเคมี  สาขาฟิสิกส์  สาขาคณิตศาสตร์  สาขาชีววิทยา  สาขาวิชาสถิติ  สาขาวิชาวิทยาการคอมพิวเตอร์  สาขาวิชาจุลชีววิทยา  สาขาวิชาวัสดุศาสตร์ การศึกษาบัณฑิต (กศ.บ.) 4 ปี  สาขาเคมี  สาขาฟิสิกส์  สาขาคณิตศาสตร์  สาขาชีววิทยา  สาขาวิชาวิทยาศาสตร์ทั่วไป |  วิทยาศาสตรมหาบัณฑิต (วท.ม.) สาขาเคมี  สาขาฟิสิกส์  สาขาชีววิทยา  สาขาวิชาเทคโนโลยีชีวภาพ  สาขาวิชาวิทยาการข้อมูล  สาขาวิชาเทคโนโลยีสารสนเทศ  สาขาวิชาวัสดุศาสตร์  สาขาวิชาจุลชีววิทยาประยุกต์ การศึกษามหาบัณฑิต (กศ.ม.) สาขาเคมี  สาขาฟิสิกส์  สาขาคณิตศาสตร์  สาขาชีววิทยา  สาขาวิชาวิทยาศาสตร์ศึกษา |  ปรัชญาดุษฎีบัณฑิต (ปร.ด.) สาขาคณิตศาสตร์  สาขาเคมีประยุกต์  สาขาฟิสิกส์  สาขาเทคโนโลยีชีวภาพ การศึกษาดุษฎีบัณฑิต (กศ.ด.) สาขาวิชาคณิตศาสตร์  สาขาวิชาวิทยาศาสตรศึกษา |
อาคารสถานที่

คณะวิทยาศาสตร์ ตั้งอยู่ที่วิทยาเขตประสานมิตร ในพื้นที่แขวงคลองเตยเหนือ เขตวัฒนา กรุงเทพมหานคร มีพื้นที่ใช้สอย 48,175.95 ตารางเมตร และมีอาคารหลักทั้งหมด 3 อาคาร ได้แก่ อาคาร 10, อาคาร 15 และอาคาร 19 นอกจากนี้ ยังมีพิพิธภัณฑ์หิน แร่ และอัญมณี ซึ่งตั้งอยู่บนชั้นที่ 17 ของอาคาร 19 พิพิธภัณฑ์นี้ก่อตั้งขึ้นใน พ.ศ. 2543 ตามแนวคิดของรองศาสตราจารย์ ดร.เสรีวัฒน์ สมินทร์ปัญญา และคณาจารย์ภาควิชาวิทยาศาสตร์ทั่วไป
งานวิจัย

คณะวิทยาศาสตร์ มีการผลิตงานวิจัยที่สำคัญหลายงาน อาทิ ภาควิชาคณิตศาสตร์ มีการผลิตงานวิจัยทั้งในสาขาคณิตศาสตร์และสาขาสถิติ, ภาควิชาเคมี มีการผลิตงานวิจัยออกมาเป็นประจำทุกปี รวมถึงงานวิจัยการพัฒนาระบบการนิเทศแนวใหม่ซึ่งสำนักงานเขตพื้นที่การศึกษาได้นำเอาไปปรับใช้, ภาควิชาวิทยาศาสตร์ทั่วไป และภาควิชาจุลชีววิทยา มีการตีพิมพ์งานวิจัยทั้งในภาษาไทยและภาษาอังกฤษ นอกจากนี้ ในภาควิชาฟิสิกส์ มีหน่วยวิจัยฟิสิกส์ประสานมิตร ซึ่งทำงานวิจัยด้านทฤษฎีตัวนำยวดยิ่ง และหน่วยวิจัยฟิสิกส์ทฤษฎีพลังงานสูงและฟิสิกส์ดาราศาสตร์ (THEPA) ซึ่งศึกษาในด้านอนุภาค แม่เหล็กไฟฟ้า และจักรวาล ภาควิชาวิทยาการคอมพิวเตอร์ก็มีหน่วยงานวิจัยวิทยาการคอมพิวเตอร์และเทคโนโลยีสารสนเทศเป็นของตนเองเช่นเดียวกัน
วารสาร

คณะวิทยาศาสตร์ ได้ตีพิมพ์วารสาร "วิทยาศาสตร์ มศว" (Srinakharinwirot Science Journal) เป็นประจำทุกปี ปีละสองครั้ง ในเดือนมิถุนายนและธันวาคม ซึ่งสามารถอ่านได้ทั้งแบบเล่มและแบบออนไลน์
แหล่งข้อมูลอื่น

เว็บไซต์อย่างเป็นทางการของคณะวิทยาศาสตร์ มหาวิทยาลัยศรีนครินทรวิโรฒ
เว็บไซต์อย่างเป็นทางการของมหาวิทยาลัยศรีนครินทรวิโรฒ
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย 
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
การเชื่อมต่อใหม่ของสนามแม่เหล็ก
ทฤษฎีการเชื่อมต่อใหม่ทางแม่เหล็ก > โมเดลสวีท-พาร์คเกอร์

ในปี 1956 ปีเตอร์ สวีทได้ระบุว่าพลาสมาที่มีการจัดเรียงสนามแม่เหล็กแบบย้อนกลับจะเกิดการกระจายแม่เหล็ก ซึ่งถ้าสนามแม่เหล็กหดตัวจนมีขนาดสั้นกว่ามาตราส่วนสมดุลมาก การกระจายด้วยแรงต้านทานจะเกิดขึ้น ยูจีน พาร์คเกอร์ ผู้ที่เข้าร่วมประชุมเดียวกัน ได้นำแนวคิดนี้ไปพัฒนามาตราส่วนตามกฎของเขาหลังจากกลับจากการประชุม
โมเดลสวีท-พาร์คเกอร์เป็นโมเดลที่อธิบายการเชื่อมต่อใหม่ทางแม่เหล็กแบบคงที่ โดยคำนึงถึงพลาสมาที่มีสนามแม่เหล็กในทิศทางตรงกันข้ามในกรอบ MHD ที่มีแรงต้านทาน โดยในกรณีนี้ ความหนืดและการอัดตัวไม่สำคัญต่อการเชื่อมต่อใหม่
กฎของโอมสำหรับการทำงานในอุดมคติจะให้สมการต่อไปนี้:
โดยที่  E_{y} เป็นสนามไฟฟ้าทางทิศตั้งฉากกับหน้าจอ  V_{in} คือความเร็วในการไหลเข้า และ  B_{in} คือความเข้มของสนามแม่เหล็กในทิศทางต้นทาง
ภายใต้สมการแอมแปร์ที่ไม่มีผลของกระแสกระจัด สมการจะให้
โดยที่  \delta  คือครึ่งหนึ่งของความหนาของชั้นกระแส จากการอนุรักษ์การไหลของมวลจะได้ว่า:
เมื่อ  L เป็นครึ่งหนึ่งของความยาวของชั้นกระแส และ  V_{out} คือความเร็วของการไหลออก สมการนี้แสดงถึงการอนุรักษ์การไหลของมวลในและนอกชั้นกระแส การสมดุลระหว่างความดันแม่เหล็กขาเข้าและความดันกลศาสตร์ขาออกจะได้:
โดยที่  V_{A} เป็นความเร็วในการแพร่กระจายของคลื่นอัลฟเวน
ในทางปฏิบัติ โมเดลนี้ไม่สามารถอธิบายความเร็วของการเชื่อมต่อใหม่ที่สังเกตได้ในปรากฏการณ์แฟลร์บนดวงอาทิตย์และพลาสมาห้องทดลอง เนื่องจากไม่สามารถรวมเอาผลของมิติสามมิติ ความไม่มีการชน และผลที่เปลี่ยนแปลงตามเวลาได้
ทฤษฎีการเชื่อมต่อใหม่ทางแม่เหล็ก > โมเดลการเชื่อมต่อใหม่ของเพตเชค

เหตุผลที่การเชื่อมต่อใหม่ในโมเดลสวีท-พาร์คเกอร์เกิดขึ้นช้า คืออัตราส่วนระหว่างแนวตั้งและแนวนอนที่สูงมาก ในปี 1964 แฮร์รี่ เพตเชคได้เสนอโมเดลที่แบ่งพื้นที่ไหลเข้าและไหลออกด้วยคลื่นกระแทกความเร็วเสียงแม่เหล็ก ซึ่งทำให้การเชื่อมต่อใหม่เกิดขึ้นเร็วขึ้น
ทฤษฎีการเชื่อมต่อใหม่ทางแม่เหล็ก > การเชื่อมต่อใหม่แบบไม่มีการชน

เมื่อระยะทางสั้นกว่าเส้นการเคลื่อนที่ของไอออน สนามแม่เหล็กจะไม่ถูกแช่แข็งอยู่ในพลาสมา และการเชื่อมต่อใหม่เกิดขึ้นได้รวดเร็วกว่า เนื่องจากผลกระทบของคลื่นโฮลล์
การสังเกตและการทดลองการเชื่อมต่อใหม่ทางแม่เหล็ก > บรรยากาศของดวงอาทิตย์

การเชื่อมต่อใหม่ทางแม่เหล็กเกิดขึ้นพร้อมกับปรากฏการณ์บนดวงอาทิตย์ เช่น การปะทุของเปลวสุริยะและการปลดปล่อยมวลโคโรนา (CME) ซึ่งเกิดขึ้นในบรรยากาศของดวงอาทิตย์ สังเกตพบการไหลเข้าและการไหลออก, การเกิดลูปไหลลง และการเปลี่ยนแปลงในโครงสร้างเส้นแรงแม่เหล็ก ซึ่งทั้งหมดนี้เป็นหลักฐานของกิจกรรมการปะทุของเปลวสุริยะ ในปี 2012 เครื่องมือถ่ายภาพความละเอียดสูงของโคโรนา (High Resolution Coronal Imager) ได้ทำการสังเกตการเชื่อมต่อใหม่ทางแม่เหล็กบนดวงอาทิตย์โดยตรงเป็นครั้งแรก และผลการวิจัยถูกเผยแพร่ในปี 2013
การสังเกตและการทดลองการเชื่อมต่อใหม่ทางแม่เหล็ก > แมกนีโตสเฟียร์ของโลก

การวิเคราะห์ใหม่ของภารกิจคลัสเตอร์ ได้กำหนดขนาดของการเชื่อมต่อใหม่ทางแม่เหล็กในแมกนีโตสเฟียร์ของโลกที่ยังไม่เคยมีการตรวจพบมาก่อน รวมถึงที่ขอบแมกนีโตสเฟียร์ทางฝั่งดวงอาทิตย์และที่หางแม่เหล็ก ภารกิจคลัสเตอร์ ประกอบด้วยยานอวกาศสี่ลำที่ถูกส่งขึ้นในตำแหน่งต่าง ๆ ในรูปทรงสามเหลี่ยมปิรามิดเพื่อตรวจวัดการเปลี่ยนแปลงในอวกาศ พบการเชื่อมต่อใหม่แบบย้อนกลับในจุดแคสป์ของขั้วโลก
การเชื่อมต่อใหม่ทางฝั่งดวงอาทิตย์ส่งอนุภาคและพลังงานเข้าสู่แมกนีโตสเฟียร์ของโลกโดยการเชื่อมโยงสนามแม่เหล็กของโลกและของดวงอาทิตย์ การเชื่อมต่อใหม่ทางแม่เหล็กที่เกิดขึ้นในส่วนหางแม่เหล็กทำให้เกิดการปล่อยพลังงานแม่เหล็กออกมา โดยอนุภาคที่ถูกเร่งจะถูกส่งเข้าสู่แมกนีโตสเฟียร์และทำให้เกิดพายุย่อยของออโรรา การเชื่อมต่อใหม่แบบย้อนกลับที่เกิดขึ้นทางฝั่งหางแม่เหล็กยังส่งผลต่อการไหลเวียนในชั้นไอโอโนสเฟียร์ทางฝั่งดวงอาทิตย์ ภารกิจ Magnetospheric Multiscale Mission (MMS) จะช่วยให้สามารถสังเกตการณ์ได้อย่างละเอียดมากขึ้น ทำให้สามารถเข้าใจพฤติกรรมของกระแสในบริเวณการแพร่กระจายของอิเล็กตรอนได้ดีขึ้น
ในวันที่ 26 กุมภาพันธ์ 2008 ภารกิจ THEMIS ได้ทำการตรวจสอบเพื่อหากลไกที่ทำให้เกิดพายุย่อยในแมกนีโตสเฟียร์เป็นครั้งแรก โดยยานสำรวจ 2 ใน 5 ลำของภารกิจ ซึ่งอยู่ห่างจากโลกประมาณหนึ่งในสามของระยะทางไปยังดวงจันทร์ ได้สังเกตเหตุการณ์การเชื่อมต่อใหม่ทางแม่เหล็กที่เกิดขึ้น 96 วินาทีก่อนการเพิ่มความเข้มของแสงออโรรา หัวหน้าทีมวิจัยของ THEMIS, ดร. วาสซิลิส แองเจโลปูลอส จากมหาวิทยาลัยแคลิฟอร์เนีย กล่าวว่าข้อมูลจาก THEMIS ชี้ชัดเป็นครั้งแรกว่าการเชื่อมต่อใหม่ทางแม่เหล็กเป็นกลไกสำคัญในการเกิดพายุย่อยในแมกนีโตสเฟียร์
การสังเกตและการทดลองการเชื่อมต่อใหม่ทางแม่เหล็ก > พลาสมาในห้องปฏิบัติการ

กระบวนการเชื่อมต่อใหม่ทางแม่เหล็กได้รับการศึกษาอย่างละเอียดในห้องปฏิบัติการ Princeton Plasma Physics Laboratory (PPPL) โดยใช้อุปกรณ์ทดลอง Magnetic Reconnection Experiment (MRX) การทดลองได้ยืนยันแง่มุมต่าง ๆ ของการเชื่อมต่อใหม่ทางแม่เหล็ก รวมถึงพื้นที่ที่สอดคล้องกับโมเดลสวีท-พาร์คเกอร์
ในระบบโทคามัค, โทคามัคทรงกลม และรีเวิร์สฟิลด์พินช์ การสร้างพื้นผิวฟลักซ์แม่เหล็กแบบปิดมีความสำคัญอย่างยิ่ง เมื่อเกิดการเชื่อมต่อใหม่ที่เปลี่ยนแปลงการจัดเรียงสนามแม่เหล็ก ความสามารถในการกักเก็บจะลดลง ทำให้พลาสมาร้อนผสมกับพลาสมาเย็นภายในขอบเขตที่ถูกปิด
ดูเพิ่ม

จุดมืดดวงอาทิตย์
โคโรนา
แหล่งข้อมูลอื่น

Magnetism on the Sun
Magnetic Reconnection Experiment (MRX)
แม่แบบ:Spedia
คณะผู้แทนบูรณาการของสหประชาชาติในติมอร์ตะวันออก

| --- | --- |

สำนักงานใหญ่ UNMIT ในดิลี
ชื่อย่อ: UNMIT
ก่อตั้ง: 25 สิงหาคม พ.ศ. 2549
ประเภท: คณะผู้แทนรักษาสันติภาพ
สถานะตามกฎหมาย: เสร็จสมบูรณ์ 31 ธันวาคม พ.ศ. 2555
หัวหน้า: อามีราห์ ฮัค
องค์กรปกครอง: คณะมนตรีความมั่นคงแห่งสหประชาชาติ
เว็บไซต์: www.un.org/Depts/unmit
คณะผู้แทนบูรณาการของสหประชาชาติในติมอร์ตะวันออก (อังกฤษ: United Nations Integrated Mission in East Timor: UNMIT) ก่อตั้งขึ้นเมื่อวันที่ 25 สิงหาคม พ.ศ. 2549 โดยข้อมติคณะมนตรีความมั่นคงแห่งสหประชาชาติที่ 1704 วัตถุประสงค์คือ "เพื่อสนับสนุนรัฐบาลในการเสริมสร้างเสถียรภาพ เสริมสร้างวัฒนธรรมการปกครองแบบประชาธิปไตย และอำนวยความสะดวกในการเจรจาทางการเมืองระหว่างผู้มีส่วนได้ส่วนเสียชาวติมอร์-เลสเต ในความพยายามที่จะนำมาซึ่งกระบวนการปรองดองระดับชาติและส่งเสริมความสามัคคีทางสังคม" ในข้อมติล่าสุดเกี่ยวกับคณะผู้แทนบูรณาการของสหประชาชาติในติมอร์ตะวันออก (UNMIT) คณะมนตรีได้ขยายอำนาจหน้าที่ของตนออกไปจนถึงวันที่ 26 กุมภาพันธ์ พ.ศ. 2555 กองกำลัง UNMIT และ ISF ออกจากประเทศเมื่อปลายปี พ.ศ. 2555
คณะผู้แทนที่ผ่านมา

คณะผู้แทนสหประชาชาติในติมอร์ตะวันออก (UNAMET) (มิถุนายน-ตุลาคม พ.ศ. 2542) ได้รับมอบหมายให้จัดและดำเนินการปรึกษาหารือกับประชาชนเพื่อตรวจสอบว่าชาวติมอร์ตะวันออกยอมรับการปกครองตนเองพิเศษภายในอินโดนีเซียหรือปฏิเสธการปกครองตนเองพิเศษที่เสนอขึ้น ซึ่งนำไปสู่การแยกตัวของติมอร์ตะวันออกจากอินโดนีเซีย โดยคณะผู้แทนสหประชาชาติในติมอร์ตะวันออก (UNAMET) เป็นคณะผู้แทนทางการเมือง
องค์การบริหารช่วงเปลี่ยนผ่านแห่งสหประชาชาติในติมอร์ตะวันออก (UNTAET) (ตุลาคม พ.ศ. 2542 – พฤษภาคม พ.ศ. 2545) เป็นปฏิบัติการรักษาสันติภาพ คณะมนตรีความมั่นคงได้จัดตั้งองค์การบริหารช่วงเปลี่ยนผ่านแห่งสหประชาชาติในติมอร์ตะวันออกขึ้นหลังจากที่ฝ่ายติมอร์ตะวันออกปฏิเสธไม่ให้มีการปกครองตนเองพิเศษ องค์การบริหารช่วงเปลี่ยนผ่านแห่งสหประชาชาติในติมอร์ตะวันออกใช้สิทธิอำนาจในการบริหารเหนือติมอร์ตะวันออกในช่วงการเปลี่ยนผ่านสู่เอกราช
คณะผู้แทนสนับสนุนติมอร์ตะวันออกของสหประชาชาติ (UNMISET) (พฤษภาคม พ.ศ. 2545 – พฤษภาคม พ.ศ. 2548) ซึ่งเป็นคณะผู้แทนรักษาสันติภาพเช่นกัน ได้รับมอบหมายให้ให้ความช่วยเหลือติมอร์-เลสเตที่เพิ่งได้รับเอกราช จนกว่าความรับผิดชอบในการปฏิบัติการทั้งหมดจะถูกโอนไปยังทางการติมอร์-เลสเตอย่างสมบูรณ์ และอนุญาตให้ประเทศใหม่ซึ่งปัจจุบันเรียกว่าติมอร์-เลสเต สามารถพึ่งพาตนเองได้
เมื่อคณะผู้แทนรักษาสันติภาพถอนตัวออกไป คณะผู้แทนทางการเมืองใหม่ ซึ่งก็คือ สำนักงานสหประชาชาติในติมอร์ตะวันออก (UNOTIL) (พฤษภาคม พ.ศ. 2548 – สิงหาคม พ.ศ. 2549) ได้สนับสนุนการพัฒนาสถาบันของรัฐที่สำคัญและตำรวจ และให้การฝึกอบรมในการปฏิบัติตามการปกครองแบบประชาธิปไตยและสิทธิมนุษยชน
ความเป็นมา

สำนักงานสหประชาชาติในติมอร์ตะวันออก (UNOTIL) มีกำหนดสิ้นสุดวาระในเดือนพฤษภาคม พ.ศ. 2549 และคณะมนตรีความมั่นคงได้รับคำแนะนำจากเลขาธิการสหประชาชาติสำหรับช่วงเวลาหลังการยุบสำนักงานสหประชาชาติในติมอร์ตะวันออกแล้ว อย่างไรก็ตาม เหตุการณ์ต่าง ๆ นำไปสู่วิกฤตทางการเมือง มนุษยธรรม และความมั่นคงในมิติสำคัญ ทำให้คณะมนตรีความมั่นคงขยายวาระของ UNOTIL ออกไปเป็นวันที่ 20 สิงหาคม พ.ศ. 2549 และขอคำแนะนำใหม่โดยคำนึงถึงความจำเป็นในการมีกองกำลังประจำการที่แข็งแกร่งขึ้นของสหประชาชาติ ในบริบทนี้ ติมอร์ตะวันออกได้ขอความช่วยเหลือจากออสเตรเลีย นิวซีแลนด์ มาเลเซีย และโปรตุเกสอย่างเร่งด่วน ทั้งในด้านตำรวจและทหาร ในวันที่ 26 พฤษภาคม กองกำลังนานาชาติที่เข้ามาได้เริ่มรักษาความปลอดภัยให้กับสิ่งอำนวยความสะดวกสำคัญต่าง ๆ ในประเทศ